سائشا سیگل

سائشا سیگل (سایشا سہگل)،   سائیںشا کے نام سے معروف ، ایک بھارتی فلمی اداکارہ ہیں جو زیادہ تر تمل فلموں میں نظر آتی ہیں ، انہوں نے ہندی اور تیلگو فلموں میں بھی کام کیا ہے۔   تیلگو فلم ' اکھل''' (2015) میں کام کرنے کے بعد ، انہوں نے اجے دیوگن کی شیوائے (2016) ،   اور تمل زبان کی فلم ونامگن (2017) سے فلم انڈسٹری میں قدم رکھا ۔

 ذاتی زندگی 
سائشا سیگل کا جنم 21 اگست 1997ء کو ممبئی مہاراشٹر میں ہوا، 
سائشا اداکارہ سمیت سیگل اور شاہین بانو کی بیٹی ہیں۔  وہ لیجنڈی اداکار اور کنگ آف ٹریجڈی دلیپ کمار کی اہلیہ اداکارہ سائرہ بانو کے بھائی سلطان احمد کی نواسی ہیں۔دلیپ کماراورسائرہ بانو کی کوئی اولاد نہیں ہے اس لیے سائشا سیہگل کو ہی ان کی نواسی قرار دیا جاتا ہے۔ 
سائشا نے ابتدائی تعلیم انگلینڈ میں گریڈ 5 تک حاصل کی جس کے بعد انہوں نے ممبئی کے ایکول مونڈئیل ورلڈ اسکول سے گریڈ 12 تک کی تعیلم مکمل کی۔ سائشا اسکول میں ہمیشہ ایک بہت ہی ذہین لڑکی رہی ہے انہوں نے اپنے تعلیمی سالوں میں 90٪ سے زیادہ نمبر حاصل کیے۔ سائشا بچپن سے موسیقی اور رقص کی طرف راغب ہوئیں۔ انہوں نے 10 سال کی عمر میں ہی لاطینی امریکی طرز کے رقص میں لندن میں رقص کی باضابطہ تربیت لی۔ تقص کی مزید تعلیم اور بھرپور تربیت حاصل کرنے کے لیے ریو ڈی جنیرو اور جنوبی افریقہ کا سفر کیا، سائیشاء نے اوڈیسی ، کتھک ، بیلی ڈانسنگ اور ہپ ہاپ بھی سیکھا ہے۔ان کا خیال ہے کہ سیکھنا کسی فرد کی زندگی کا ایک جاری عمل ہے اور کوئی یہ کبھی نہیں کہہ سکتا کہ فرد پوری طرح سے تربیت یافتہ ہے یا اس کی تکمیل ہوتی ہے۔ 

10 مارچ 2019 کو ، انہوں نے اپنی فلم گجنی کانت کے ساتھی اداکار جمشید سیتھیرا کتھ جنہیں تمل فلم انڈسٹری میں آریا کے نام سے جانا جاتا ہے، سے شادی کی۔  

 کیریئر 
سائشا نے تیلگو فلم اکھل (2015) سے سنیما انڈسٹری میں قدم رکھا ۔ انہوں نے اپنی دوسری فلم شیوے میں اجے دیوگن کے ساتھ کام کرکے بالی ووڈ میں قدم رکھا۔  جون 2017 میں ان کی فلم وانامگن سینما گھروں کی زینت بنی، اس فلم سے انہوں نے تمل انڈسٹری مٰں قدم جمائے ۔   اس کے بعد وہ یکے بعد دیگرے تمل زبان کی فلموں میں آکر تمل انڈسٹری کا اہم حصہ بن گئیں۔ 2018 میں، انہوں نے اداکار کارتھی کے ساتھ تمل فلم کڈھائیکٹی سنگھم اور اداکار وجے سیتوپتی کے ساتھ جنگا اور اداکار آریاکے ساتھ گجھنی کانت'' اور 2019ء میں اداکار آریا اور سوریا کے ساتھ کاپپان فلم میں کام کیا ۔

حوالہ جات

بیرونی روابط 

 
 

اکیسویں صدی کی بھارتی اداکارائیں
تیلگو سنیما کی اداکارائیں
تمل سنیما کی اداکارائیں
ہندی سنیما کی اداکارائیں
بھارتی فلمی اداکارائیں
ممبئی کی اداکارائیں
بقید حیات شخصیات
1997ء کی پیدائشیں